Festival de Eurovisión 2018

O **LXIII Festival da Canción de Eurovisión** celebrouse na capital lusa, Lisboa, os días 8, 10 e 12 de maio de 2018. Tanto as semifinais coma a final foron presentadas por Filomena Cautela, Sílvia Alberto, Daniela Ruah e Catarina Furtado.

Corenta e tres países participaron na competición, igualando o récord do Festival de Eurovisión 2008 e Festival de Eurovisión 2011. Rusia regresou ao festival trala súa ausencia na edición anterior, e por primeira vez desde o 2011 ningún país deixou o concurso.

Esta edición estivo marcada polo feito de que tanto Azerbaidján, Romanía e Rusia non se clasificaron para a final por primeira vez desde a introdución das semifinais no Festival de Eurovisión 2004. Por outra banda, ningún país da zona do Cáucaso logrou tampouco clasificarse para a final, o que non ocorría desde o Festival de Eurovisión 2005. 

O país gañador do Festival de Eurovisión 2018 foi Israel coa canción "Toy", interpretada por Netta. Esta foi a cuarta vitoria de Israel no concurso, sendo as anteriores nos anos Festival de Eurovisión 1978, Festival de Eurovisión 1979 e Festival de Eurovisión 1998. Nesta edición tanto Chipre como a República Checa recibiron as súas mellores puntuacións desde os seus respectivos debuts, obtendo a 2ª e 6ª praza respectivamente, mentres que Portugal, o país anfitrión, quedou último.

## Organización 
### Sede do festival 
Tras a vitoria de Salvador Sobral no Festival da Canción de Eurovisión de 2017 coa canción "Amar pelos dois", O supervisor executivo de Eurovisión, Jon Ola Sand, emitiu a invitación de acollida a Rádio e Televisão de Portugal (RTP) durante a conferencia de prensa do gañador, entregando un "dossier" de organizador á RTP., aínda que non confirmou este extremo de xeito definitivo. Esta decisión desencadeou críticas polo seu carácter centralista, xa que, nos anos anteriores, todos os países anfitrións elixiron o lugar do festival a través dun concurso. En reacción, o día seguinte, o director de programas de RTP, Daniel Deusdado, volveu atrás e garantiu que "non hai decisión sobre o local" e que a estación pública portuguesa "vai mirar cara ao mapa de Portugal", antes de elixir unha localización, que será determinada polos custos, área cuberta, condicións do contorno e capacidade hoteleira. Os concellos de Lisboa, Guimarães, Faro e Santa Maria da Feira declararon o seu interese en recibir o evento. Pola contra, o concello do Porto, unha seria cidade candidata a recibir o festival, na voz do seu presidente, Rui Moreira, non mostrou interese en recibir o evento xustificando como razóns o custo que iso tería para a cidade e que o concello non estaría diposto a pagar. Así mesmo, o Consello Metropolitano do Porto defendeu, en declaracións do seu presidente, a realización do festival na Área Metropolitana do Porto, pero no municipio de Santa Maria da Feira, onde se sitúa o Europarque, un dos máis grandes centros de convencións de Portugal. O responsable engadiu que, nun radio de 30 quilómetros ao redor do Europarque "hai máis de oito mil camas, quedando próximo do aeroporto e dos principais ferrocarrís", polo que, para a organización do evento, "Lisboa e o Porto están en igualdade, pero xa é tempo de que non quede todo centralizado en Lisboa".

O 25 de xullo de 2017, a RTP e a UER anunciaron en rolda de prensa que Lisboa fora seleccionada como sede, sendo Braga, Gondomar, Guimarães e Santa Maria da Feira as outras candidaturas que se incluíran no proceso de licitación.

 Sede elixida

### Datas 
miniatura|dereita|200px|O escenario montado para o Festival no Altice Arena de Lisboa.
O 25 de xullo de 2017, na mesma rolda de prensa na que se anunciou Lisboa como cidade sede, as datas das semifinais fixáronse o 8 e o 10 de maio de 2018, e a final o 12 de maio.

[miniatura|dereita|300px|Representantes de 21 países durante o concerto previo ao festival celebrado en [Madrid.]]

## Festival 
### Semifinais 
#### Primeira semifinal 
miniatura|dereita|A representante de Chipre, Elena Foureira, participou coa canción «Fuego» quedando segunda na Final.
miniatura|dereita|O representante de Austria, Cesár Sampson, participou coa canción «Nobody but You» quedando terceiro na Final.
A primeira semifinal celebrouse o 8 de maio de 2018 21:00 CEST. Participaron 19 países e só 10 pasaron á Gran Final. Un total de 22 países tiveron dereito a voto: os 19 participantes desta serie máis España, Reino Unido e Portugal, quen xa estaban directamente clasificados ao ser membros de Big Five e o país anfitrión respectivamente.

Os países resaltados obtiveron a clasificación para a Gran Final aparecen resaltados na seguinte táboa:

#### Segunda semifinal 
[miniatura|200px|A cantante [Australia|australiana Jessica Mauboy acode por segunda vez en representación do seu país. Porén esta é a primeira na que compite por gañar, xa que no 2014 participou como artista invitada.|alt=]]
A segunda semifinal do Festival de Eurovisión 2018 celebrouse o 10 de maio de 2018, (21:00 horas CEST). 18 países participaron neste evento, en busca dun dos 10 postos para a final. Un total de 21 países tiveron dereito a voto neste semifinal: os 18 participantes máis Alemaña, Francia e Italia, quen xa se atopan directamente clasificados ao ser membros de Big Five.

Os países resaltados obtiveron a clasificación para a Gran Final aparecen resaltados na seguinte táboa:

### Final 
[miniatura|dereita|Os representantes de [España no Festival de Eurovisión|España, Alfred García e Amaia Romero.]]
[miniatura|dereita|O representante de [Noruega, Alexander Rybak, xa gañara o Festival de Eurovisión 2009.]]
[miniatura|dereita|A cantante israelí [Netta Barzilai|Netta alzouse finalmente coa vitoria no Festival.]]
A final do Festival de Eurovisión de 2018 celebrarase o 12 de maio e estará composta polos 20 clasificados da primeira e da segunda semifinal, o «Big 5» (Alemaña, España, Francia, Italia e o Reino Unido) e o país anfitrión como gañador da edición anterior, Portugal.

Tal como pasou nas semifinais, a orde de actuación foi decidido polos produtores tras coñecerse a identidade dos 20 semifinalistas clasificados e determinarse por azar en que metade da gala actuarán xunto aos finalistas directos (primeira metade, do 1-13; ou segunda metade, do 14-26); con todo, durante a reunión de xefes de delegación dos 43 países participantes determinouse por sorteo que o anfitrión, Portugal, actuase na oitava posición. 

## Notas 
## Véxase tamén 
### Outros artigos 
* Portugal
* Festival da Canción de Eurovisión
* Festival de Eurovisión Júnior
* Historia do Festival de Eurovisión
* Eurovisión Coro do Ano

### Ligazóns externas 
* Sitio oficial do Festival de Eurovisión, .